චීනය විසින් යවන ලද චැංජි -5 යානය සාර්ථකව සඳ මත ගොඩබස්වා තිබේ.සඳෙන් පාෂාණ සහ දූවිලි සාම්පල රැගෙන ඒම සඳහා නොවැම්බර් 24 වනදා යානය චීනයේ වෙන්චැං අභ්‍යවකාශ මධ්‍යස්ථානයෙන් ගුවන් ගත කරන ලදී.සඳේ ඕෂනස් ප්‍රොසෙලරම් නමින් හැඳින්වෙන ප්‍රදේශයේ ගිනි කඳු සංකීර්ණයක් වෙත ගමන් කිරීම යානයේ ඉලක්කය විය.ඉදිරි දින කිහිපයේදී යානය සඳේ වටපිටාව පරීක්ෂා කර මතුපිට ද්‍රව්‍ය එක්රැස්කරනු ඇතැයි චීන බලධාරීහු පවසති.ඒ සඳහා පහසුකම් සැපයීමට යානයේ කැමරාවක්, වර්ණාවලීක්ෂයක්, රේඩාර් උපකරණ, සවලක් සහ විදුම් යන්ත්‍රයක් වැනි උපකරණ ගනනාවක් තිබේ.එහිදී යානය මගින් චන්ද්‍ර පාෂාණ කිලෝග්‍රෑම් 02ක පමණ ප්‍රමාණයක් පෘථිවියට රැගෙන ඒමට බලාපොරොත්තු වන බව පැවසේ.